VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN

XEFATURA TERRITORIAL DA CORUÑA

Rúa Vicente Ferrer, 2

15.008 A Coruña

**ASUNTO: ACORDO do 9 de maio de 2022, da Xefatura Territorial da Coruña, polo que se someten a información pública a solicitude de autorización administrativa previa, a autorización administrativa de construción, o estudo de impacto ambiental (EIA) e o proxecto sectorial (proxecto de interese autonómico-PIA) do proxecto liña de alta tensión de infraestruturas de evacuación do parque eólico Carboeiro (expediente IN408A 2020/167).**

D./Dª.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ con DNI número\_\_\_\_\_\_\_\_\_\_\_\_\_\_\_\_\_\_\_, e domicilio ós efectos de notificacións en\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, concello de \_\_\_\_\_\_\_\_\_\_\_\_\_\_\_\_, provincia \_\_\_\_\_\_\_\_\_\_\_\_ teléfono \_\_\_\_\_\_\_\_\_\_\_ e dirección de correo electrónico \_\_\_\_\_\_\_\_\_\_\_\_\_\_\_\_\_\_\_ por medio do presente escrito realiza as seguintes

**ALEGACIÓNS:**

Atendendo á documentación gráfica integrante do proxecto citado, pódese entender que:

* A execución do parque eólico Carboeiro situado no concellos de Arteixo, A Laracha, Culleredo tratase dun parque de 8 aeroxeradores, en total a potencia a instalar é de 36 MW. Co fin de evacuar a enerxía eléctrica xerada no parque eólico, proxéctase unha liña de alta tensión (LAT) de 132 kV, con inicio no pórtico situado na subestación eléctrica transformadora (SET) do PE Carboeiro (termo municipal da Laracha) e fin no pórtico situado na subestación colectora Meirama (termos municipais de Cerceda e Carral) mediante a instalación de 55 apoios.
* En xeral a implantación dunha novas liñas eléctricas para o servizo aos parques eólicos supón un forte impacto sobre a paisaxe, perda de biodiversidade, afeccións á fauna (espcialmente aves) e ao entorno socioeconómico.
* O trazado da instalación proxectada próximo aos núcleos Mantiñán, Pereiro, Vilar da Fraga e Cerqueira pode afectalos sensiblemente polo impacto visual xerado polas liñas, e polas limitacións a explotación dos terreos agrícolas vinculados aos mesmos. O proxecto supón un gravame para a conservación e aproveitamento do medio agrícola e gandeiro da zona.

Solicitase a modificación do trazado que atravesa os terreos entre os núcleos de Mantiñán, Pereiro, Vilar da Fraga e Cerqueira, a fin de que non invadan as parcelas destinadas a produción agrogandeira e se dea cumprimento as distancias mínimas de seguridade entre a liña de alta tensión e as poboacións asentadas.

Proponse variar o trazado a partir do apoio número 16 ou 17 , de xeito que o novo trazado discorra máis cara o sur e lindeiro coa canteira existente, por tratarse de terreos altamente antropizados.

* Sabedores do tráfico pesado xerado coa construción da LAT Parque eólico Carboeiro considerase apropiado prever a pavimentación dos viais afectados incluídos no Inventario de Bens Municipais aprobado polo Pleno en sesión ordinaria con data do 25 de marzo de 2015, especialmente os camiños asfaltados.

Por todo o expresado, solicítase que se teñan en conta as alegacións que se formulan neste documento e, máis concretamente, que se rexeite a solicitude de autorización administrativa previa, a declaración de utilidade pública, en concreto a necesidade de urxente ocupación que iso implica, a autorización administrativa de construción, o estudo de impacto ambiental (EIA) e o proxecto sectorial (proxecto de interese autonómico-PIA) do proxecto liña de alta tensión de infraestruturas de evacuación do parque eólico Carboeiro (expediente IN408A 2020/167).

Para que conste ós efectos oportunos, asínase este documento

En \_\_\_\_\_\_\_\_\_\_\_\_\_\_\_a \_\_\_\_ de 2022

D./Dª.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DNI número\_\_\_\_\_\_\_\_\_\_\_\_\_\_\_\_\_\_\_